ai4bharat/Pralekha huggingface dataset:
وزیراعظم کا دفتر
وزیراعظم ’پرکشا پہ چرچہ 2021‘ کے دوران طلبا ، ٹیچروں اور والدین سے بات چیت کریں گے
نئی دہلی،18 فروری 2021/وزیراعظم جناب نریندر مودی ’پرکشا پہ چرچہ 2021‘ کے دوران پوری دنیا کے طلبا ، ٹیچروں اور والدین سے آن لائن بات چیت کریں گے۔
کئی ٹوئیٹ پیغامات میں وزیراعظم نے کہا ہے کہ ’’اب جبکہ ہمارے بہادر # امتحان کے جانباز وں نے اپنے امتحان کے لئے کمر کس لی ہے، اس مرتبہ کا ’پرکشا پہ چرچہ2021‘ پوری طرح آن لائن ہورہا ہے، اور یہ پوری دنیا کے طلبا کے لئے کھلا ہوا ہے۔ آیئے ہم امتحان میں کسی دباؤ کے بغیر مسکراہٹ کے ساتھ شامل ہوں۔ پی پی سی# 2021۔
عوام الناس کے مطالبے پر ’ پرکشا پہ چرچہ 2021 ‘ میں والدین اور ٹیچرس بھی شامل ہوں گے۔ یہ ایک سنجیدہ موضوع پر ہلکا پھلکا تبادلہ خیال ہوگا۔ میں اپنے طالب علم دوستو ں ان کے حیرت زدہ والدین اور سخت محنت کرنے والے ٹیچروں سے کہتا ہوں، کہ وہ بڑی تعداد میں# پی پی سی 2021 میں شرکت کریں‘‘۔
اسکول اور کالج کے طلبا کے ساتھ وزیراعظم کا رابطہ کا پہلا پروگرام ’’ پرکشا پے چرچہ1.0 ‘‘ تال کٹورہ اسٹیڈیم نئی دہلی میں 16 فروری 2018 کو منعقد ہوا تھا۔ اسکول اور کالج کے طلبا کے ساتھ رابطہ پروگرام کا دوسرا ایڈیشن ’’پرکشا پے چرچہ 2.0‘‘ بھی نئی دہلی کے تال کٹورہ اسٹیڈیم میں 29 جنوری 2029 کو ہوا تھا۔ اسکول طلبا کے ساتھ وزیراعظم کے رابطہ پروگرام کا تیسرا ایڈیشن ’’ پرکشا پے چرچہ2020‘‘ تال کٹورہ اسٹیڈیم نئی دہلی میں 20 جنوری 2020 کو منعقد ہوا تھا۔
خواتین اور بچوں کی ترقیات کی وزارت
این آئی پی سی سی ڈی ہیڈکوارٹر نے راجستھان پولیس اکیڈمی، جے پور میں راجستھان کے ایس جے پی یوز کے لیے ’چائلڈ پروٹیکشن اینڈ مشن واتسلیہ پورٹل‘ پر ایک تربیتی پروگرام کا اہتمام کیا
این آئی پی سی سی ڈی ہیڈ کوارٹر نے راجستھان پولیس اکیڈمی جے پور میں 13سے 15 ستمبر 2023 تک راجستھان کے ایس جے پی یوز کے لئے ‘ چائلڈ پروٹیکشن اینڈ مشن واتسلیہ پورٹل ’پرایک تربیتی پروگرام کا اہتمام کیا۔اس پروگرام میں 26 افراد نے شرکت کی۔
نائب صدر جمہوریہ ہند کا سکریٹریٹ
نائب صدر جمہوریہ نے آئندہ تہواروں ’اُگادی گڑی پڑوا، چیتر سُکلادی، چیٹی چند، ویساکھی، ویشو، پوتھانڈہ، ویشاکھادی اور بوہاگ بیہو‘ کے لئے ملک کےعوام کو نیک خواہشات پیش کیں
نئی دہلی، 12 اپریل 2021، نائب صدر جمہوریہ جناب ایم وینکیا نائیڈو نے آئندہ تہواروں ’اُگادی گڑی پڑوا، چیتر سُکلادی، چیٹی چند، ویساکھی، ویشو، پوتھانڈہ، ویشاکھادی اور بوہاگ بیہو‘ کے لئے ملک کےعوام کو نیک خواہشات پیش کیں۔
پیغام کا مکمل متن درج ذیل ہے-
’اُگادی گڑی پڑوا، چیتر سُکلادی، چیٹی چند، ویساکھی، ویشو، پوتھانڈہ، ویشاکھادی اور بوہاگ بیہو‘ کے مبارک موقع پر میں ملک کے عوام کو دلی مبارکباد اور نیک خواہشات پیش کرتا ہوں۔
یہ تہوار روایتی نئے سال کے آغاز میں منائے جاتے ہیں اور ان سے ملک کی گنگا جمنی تہذیب اور مالا مال ثقافت کا اظہار ہوتا ہے۔آندھرا پردیش اور تلنگانہ کےلوگ اسے ’اگادی‘ کہتے ہیں اور کرناٹک میں یہ ’یوگادی‘ ہے، مہاراشٹر میں اس کو گڑی پڑوا کےطور پر منایاجاتا ہے اور تمل ناڈو میں اسی پوتھانڈو کےطور پر منایا جاتا ہے۔ ہماری ملیالی اور بھائی اور بہن اسے کیرل میں ویشو کے طور پر مناتے ہیں۔ پنجاب میں ویساکھی کا جشن منایا جاتا ہے اور اوڈیشہ میں اس کو ’پنا سنکرانتی‘ کہا جاتاہے۔ مغربی بنگال میں نئے سال کو ’پوئلا بوئشاکھ‘ کے طور پر منایا جاتا ہےجبکہ آسام میں نئےسال کے آغاز پر بوہاگ بہو منایا جاتا ہے۔ نام مختلف ہوسکتے ہیں۔ لیکن تہوار کا جذبے میں ایک ہی جیسا جوش جذبہ، امنگ ، امید اور میل ملاپ ہوتا ہے۔
ہماری مذہبی کتابوں اور شاستروں میں ماں قدرت کے لئے ہمارے احترام کےجذبے کو ظاہر کرنے والے بہت سے واقعات درج ہیں، جن سے قدرت کے تئیں ہماری عقیدت کا پتہ چلتا ہے۔ ہمارے ملک میں فصل کٹائی کا موسم اپنے آپ میں ایک ایسا موقع ہوتا ہےجب زندگی اور تمام طرح کی اشیا سےبھرپور قدرت کا جشن منایا جاتا ہے۔
ہمارے ملک میں تہوار کے موقع پر خاندانی ارکان اور دوست مل کر جشن مناتے ہیں لیکن کووڈ۔ 19 عالمی وبا سے پیدا شدہ صورتحال کے پیش نظر میں اپنے ہم وطنوں سے اپیل کرتا ہوں کہ وہ کووڈ سے متعلق صحت اور صفائی ستھرائی کے پروٹوکول پر سختی سے عمل کرتے ہوئے تہوار منائیں۔
میری خواہش ہے کہ یہ تہوار ہمارے ملک میں امن ، ہم آہنگی، خوشحالی اور خوشیاں لائیں۔
۔۔۔۔۔۔۔۔۔۔۔
ش ح۔ا گ۔ن ا۔
U-3634
(Visitor Counter : 126
وزارت دفاع
ڈی آر ڈی اوتجربہ گاہ نے الیکٹرانک گیجیکس، کاغذات اور کرنسی نوٹوں کو جراثیم سے پاک کرنے کاایک خودکاریو وی نظام تیار کیا ہے۔
نئی دہلی،10 مئی، 2020، حیدرآباد میں واقع تحقیق وترقی کی دفاعی تنظیم  کی تجربے گاہ ریسرچ سینٹرعمارات نے بغیر چھوئے ایک خودکار یو وی سی سینی ٹائیزیشن کیبینٹ تیار کی ہے جو ڈیفنس ریسرچ الٹرا وائلیڈ سینی ٹائزر  کہلاتی ہیں۔ یہ مشین موبائل فون، ا ٓئی پیڈ، لیپ ٹاپ، کرنسی نوٹوں، چیک بک کے اوراق، چالانوں، پاس بک، کاغذات اور لفافوں وغیرہ کو سینی ٹائز کرنے کے لیے بنائی گئی ہے۔
ڈی آر یو وی ایس کیبینٹ نے ہاتھ لگائے بغیر کام ہوتا ہے جو وائرس کو پھیلنے سے روکنے کے لیے بہت اہم ہے۔ سینسر لگے ہوئے سویچوں، جو درازیں کھولنے اور بند کرنے کے طریقہ کار سے متعلق ہیں، اس کارروائی کو خود کار اور کسی کے رابطے میں آئے بغیر یقینی بناتے ہیں۔ اس کے ذریعے کیبنیٹ میں رکھی جانے والی چیزوں پر یو وی سی کا 360 ڈگری کا اثر مرتب ہوتا ہے۔ ایک مرتبہ سینی ٹائیزیشن مکمل ہونے کے بعد یہ کیبنیٹ خود بخود بند ہوجاتی ہے اور آپریٹر کو بندر کرنے کے لیے کیبنیٹ کے قریب کھڑا ہونے کی ضرورت نہیں ہوتی۔
ڈی یو آر وی ایس کیبنیٹ
آر سی آئی نے ایک خود کار یو وی سی کرنسی سینی ٹائزنگ مشین بھی تیار کی ہے جو این او ٹی ای ایس سی ایل ای اے این  کہلاتی ہے۔ ڈی آر یو وی ایس کے استعمال کے ذریعے کرنسی نوٹوں کے بنڈلوں کو جراثیم سے پاک کیا جاسکتا ہے۔ لیکن ہر کرنسی نوٹ کو جراثیم سے پاک کرنے کا عمل وقت طلب کام ہے۔ اس مقصد کے لیے ایک سینی ٹائزنگ تکنیک تیار کی گئی ہے جہاں اس مشین کے ایک خانے میں کھلے ہوئے کرنسی نوٹ رکھنے پڑتے ہیں۔یہ مشین ایک ایک کرکے نوٹوں کو اٹھاتی ہے اور انھیں مکمل طور پر جراثیم سے پاک کرنے کے لیے کئی یو وی سی لیمپوں سے گزارتی ہے۔
خود کار یو وی ایس کرنسی سینی ٹائزنگ مشین این او ٹی ای ایس سی ایل ای اے این
وزارتِ تعلیم
جناب دھرمیندر پردھان نے ’’ڈیجیٹل ٹرانس فارمیشن اینڈ انٹرنیشنلائزیشن آف ہائر ایجوکیشن‘‘ موضوع پر بین الاقوامی کانفرنس میں شرکت کی
جناب دھرمیندر پردھان نے ہندوستانی اور عالمی اداروں کے درمیان تال میل بنا کر ایک نئے نالیج نیٹ ورک کی اپیل کی
مرکزی وزیر تعلیم اور اسکل ڈیولپمنٹ جناب دھرمیندر پردھان نے آج ’’ڈیجیٹل ٹرانس فارمیشن اینڈ انٹرنیشنلائزیشن آف ہائر ایجوکیشن‘‘ موضوع پر بین الاقوامی کانفرنس کے افتتاحی اجلاس میں شرکت کی اور اس سے خطاب کیا۔ اس کا اہتمام دہلی میں ٹی سی ایس کے تعاون سے ڈیکن یونیورسٹی نے کیا۔
جناب پردھان ’’ڈیجیٹل ٹرانس فارمیشن اینڈ انٹرنیشنلائزیشن آف ہائر ایجوکیشن‘‘ موضوع پر منعقد بین الاقوامی کانفرنس میں ڈیکن یونیورسٹی کے وائس چانسلر پروفیسر ایان مارٹن، او پی جندل یونیورسٹی کے جناب سبرامنیم راما دورئی، بانی وائس چانسلر پروفیسر سی راج کمار، جنات میتھیو جانسن اور ہندوستان اور آسٹریلیا کے دیگر رہنماؤں کے ساتھ شامل ہوئے۔
جناب پردھان نے کہا کہ ہندوستان اور آسٹریلیا مشترکہ اقدار کی بنیاد پر لمبے تعلقات کو شیئر کرتے ہیں۔ تعلیم اور اسکل ڈیولپمنٹ کے شعبوں میں ہماری شراکت داری مضبوط ہوتی جا رہی ہے۔ ہندوستان صنعتی انقلاب 4.0 کی قیادت کرنے کی خواہش رکھتا ہے۔ اس سفر میں ہند-آسٹریلیا شراکت داری ایک اہم رول نبھا سکتی ہے۔
جناب پردھان نے کہا کہ علم کسی بھی تہذیب کا ایک اہم ستون ہے۔ ہندوستانی تہذیب ہمیشہ سے علم پر مبنی اور علم پر چلنے والی رہی ہے۔ اسے آگے بڑھاتے ہوئے، ہندوستان این ای پی 2020 کو نافذ کر رہا ہے۔ آج کی چنوتی 15 سے 25 سال کی عمر کی وسیع آبادی کو تعلیم یافتہ اور ہنرمند بنانا ہے۔
انہوں نے یہ بھی کہا کہ ہندوستان میں ایک نیا ’’ڈیجیٹل لائف اسٹائل‘‘ پنپ رہا ہے۔ سال 2023 کے آخر تک ڈیجیٹل ادائیگی میں دیسی 5 جی سے عالمی قیادت تک، آئندہ ڈیجیٹل یونیورسٹی اور ہائی اسپیڈ انٹرنیٹ کے ساتھ سبھی گاؤوں کی نیٹ ورکنگ، ہندوستان کا ڈیجیٹلائزیشن نئے مواقع پیدا کر رہا ہے۔
جناب پردھان نے نئے نالیج نیٹ ورک کی بھی اپیل کی جس میں بین الاقوامی ادارے ہندوستان میں کیمپس قائم کر رہے ہیں اور ہندوستانی ادارے بھی عالمی بن رہے ہیں۔ بعد میں، انہوں نے کہا کہ ہندوستان نے ہمیشہ سماج کو عقل و فہم سے لیس کیا ہے۔ ہمیشہ ترقی یافتہ دنیا میں، ہندوستانی نالیج نیٹ ورک انسانیت کے فائدے کے لیے ہوگا۔
وزیراعظم کا دفتر
جاپان-انڈیا ایسوسی ایشن  کے ساتھ وزیر اعظم کی ملاقات
وزیر اعظم جناب نریندر مودی نے 24 مئی 2022 کو جاپان کے ٹوکیو میں سابق جاپانی وزرائے اعظم یوشیرو موری اور شنزو آبے سے ملاقات کی۔ یوشیرو موری جاپان-انڈیا ایسوسی ایشن  کے موجودہ چیئرپرسن ہیں جبکہ شنزو آبے جلد ہی یہ ذمہ داری سنبھالیں گے۔ جے آئی اے، جس کا قیام 1903 میں ہوا تھا، جاپان کی قدیم ترین دوست داری انجمنوں میں سے ایک ہے۔
وزیر اعظم نے سیاسی، اقتصادی اور ثقافتی شعبوں میں ہندوستان اور جاپان کے درمیان تبادلوں کو فروغ دینے میں یوشیرو موری کی قیادت میں جے آئی اے کی طرف سے کیے گئے اہم تعاون کی تعریف کی۔ وزیر اعظم نے شنزو آبے کو ان کی نئی ذمہ داریوں پر نیک خواہشات کا اظہار کیا اور جے آئی اے کے اپنے اہم کردار کو جاری رکھنے کے منتظر ہیں۔
رہنماؤں نے ہندوستان-جاپان خصوصی اسٹریٹجک اور عالمی شراکت داری کے وسیع کینوس کے ساتھ ساتھ ایک پرامن، مستحکم اور خوشحال ہند-بحر الکاہل کے لیے ہندوستان اور جاپان کے مشترکہ وژن پر بھی تبادلہ خیال کیا۔ ثقافتی اور عوام کے درمیان تعلقات کو مزید فروغ دینے کے طریقوں پر بھی بات چیت کی گئی۔
سٹرک ٹرانسپورٹ اور شاہراہوں کی وزارت
این ایچ اے آئی نے قومی شاہراہوں کے شعبے میں کاروبا کرنا آسان بنانے کے عمل میں بہتری لانے کے لئے صنعتی اکائی سی ای اے آئی کے مشورو کو تسلیم کیا
نئی دہلی، 29 ستمبر 2020: کاروبار کرنا آسان بنانے کےعمل کو مزید بہتر بنانے کے مقصد سے، این ایچ اے آئی نے صنعتی اکائی، دی کنسلٹنگ انجینئرس ایسو سی ایشن آف انڈیا  کے ذریعہ پیش کیے گئے بیشتر مشوروں کو منظور کر لیا ہے۔
این ایچ اے آئی نے بتایا کہ سی ای اے آئی نے اومنی بس بینک گارنٹی، کنسلٹنٹس کی کارکردگی کا معیار، ڈی پی آر کی منظوری، ویلیو انجینئرنگ، تکنیکی صلاحیت پرووِزن، نیلامی کی اندازہ کاری وغیرہ سے متعلق شعبوں کے تعلق سے مشورے داخل کیے تھے۔ صنعتی اکائی کے ساتھ تفصیلی غوروخوض کے بعد، این ایچ اے آئی نے ان کے ذریعہ پیش کیے گئے بیشتر مشوروں سے اتفاق کیا۔ جو مشورے این ایچ اے آئی کے دائرے سے باہر تھے، انہیں غورو خوض کے لئے متعلقہ اتھارٹیوں کو ارسال کر دیا گیا۔ اس کے علاوہ، این ایچ اے آئی نے صنعتی اکائی کو اس امر کی یقین دہانی کرائی کہ کام کاج کے عمل کو بہتر بنانے کے لئے دیے جانے والے مشوروں پر مستقبل میں بھی مثبت انداز میں غور و خوض کیا جائے گا۔
این ایچ اے آئی کے ذریعہ منظور کیے گئے چند کلیدی مشورے درج ذیل ہیں:
- اومنی بس بینک گارنٹی نظام سے متعلق مشوروں کو این ایچ اے آئی کے ذریعہ منظور کیا گیا اور اس سلسلے میں رہنما خطوط بھی جاری کیے جا چکے ہیں۔
- اختراعی تکنالوجی / مٹیرئیل کے استعمال سے متعلق مشوروں کو منظور کیا گیا ہے۔ این ایچ اے آئی نے کنسلٹنٹوں سے ڈی پی آر ایس تیار کرتے ہوئے نئی تکنالوجیوں سے متعلق تجاویز پیش کرنے اور فضول خرچی پر مبنی اخراجات والی اشیاء سے احتراز کرنے کے لئے کہا ہے۔ این ایچ اے آئی نے اس امر کی بھی یقین دہانی کرائی کہ ڈی پی آر کے مختلف مراحل کی منظوری کے عمل میں تیزی لا ئی جائے۔
- این ایچ اے آئی نے کنسلٹنٹوں کو وقت پر ادائیگی کو یقینی بنانے کے لئے اپنی عہدبستگی کا اعادہ کیا۔
- تکنیکی صلاحیت پرووِزن کے تحت، کنسلٹنٹوں کو دیے جانے والے پروجیکٹس ان کی کارکردگی اور وینڈر پرفارمنس ایویلو ایشن سسٹم پر ان کی درجہ بندی سے مربوط ہوں گے۔
علاوہ ازیں این ایچ اے آئی نے بتایا کہ وہ کاروبار کرنا آسان بنانے کے عمل کو بہتر بنانے اور تمام حصہ داران کے درمیان کام کاج سے متعلق بہتر تال میل پیدا کرنے کے لئے عہد بستہ ہے۔
وزارت خزانہ
گجرات میں محکمہ آمدنی ٹیکس کی تلاشی کی کارروائی
محکمہ آمدنی ٹیکس نے 20 جولائی 2022 کو ٹیکسٹائل، کیمیکلز، پیکیجنگ، ریئل اسٹیٹ اور تعلیم کے متنوع شعبے میں مصروف ایک ممتاز کاروباری تنظیم کی تلاشی لی اور ضبطگی کی کارروائی کی۔ تلاشی کی کارروائی میں کھیڑا، احمدآباد، ممبئی، حیدرآباد اور کولکاتہ میں محیط مجموعی طور پر 58عماراتوں کا احاطہ کیا گیا ہے۔
تلاشی کی کارروائی کے نتیجے میں، دستاویزات اور ڈیجیٹل اعدادو شمار کی شکل میں مختلف فوجداری کے شواہد ملے اور قبضے میں لئے گئے۔ ان شواہد سے پتہ چلتاہے کہ یہ گروپ مختلف طریقے اپنا کر ، بڑے پیمانے پر ٹیکس چوری میں ملوث رہا ہے، جس میں اکاؤنٹ کی کتابوں سے باہر بے حساب نقدی کے لین دین ،جعلی خریداریوں کی بکنگ اور ریئل اسٹیٹ کے لین دین سے متعلق رقم کی رسیدیں شامل ہیں۔یہ گروپ کولکتہ کی شیل کمپنیوں سے شیئر پریمیم کے ذریعے، بے حساب رقوم جمع کرنے میں بھی ملوث پایا گیا ہے۔ نقدی کی بنیاد پر ’سراف‘  ایڈوانس کے ذریعے وصول ہونے والی بے حساب آمدنی کے کچھ نمونے بھی پائے گئے ہیں۔
یہ بھی پتہ چلا ہے کہ گروپ ، آپریٹرس کے ذریعے اپنی لسٹڈ کمپنیوں کے حصص کی قیمتوں میں ہیرا پھیری کرکے منافع خوری میں بھی ملوث ہے۔ ضبط کئے گئے شواہد سے یہ بھی پتہ چلتا ہے کہ یہ گروپ پرموٹرس کے ذاتی استعمال کے لیے، فرضی اداروں کے ذریعے، فنڈس کی ہیرا پھیری کر رہا ہے۔ مزید برآں، شواہد کے تجزیے سے پتہ چلتا ہے کہ یہ گروپ اپنی پبلک لمیٹڈ کمپنیوں کے اکاؤنٹس کی کتابوں میں ہیرا پھیری کرنے میں بھی ملوث ہے۔
تلاشی کی کارروائی کے نتیجے میں 1000 کروڑ روپئے سے زیادہ کے بے حساب لین دین کاپتہ چلتا ہے۔ اب تک بے حساب نقدی اور غیر وضاحتی زیورات، بُلین وغیرہ ضبط کئے گئے ہیں جن کی مالیت 24 کروڑ روپئے ہے۔ تلاشی کے دوران 20 کروڑ روپئے بھی ضبط کئے گئے ہیں۔
مزید تحقیقات جاری ہیں۔
وزارت دفاع
ہندوستانی کوسٹ گارڈ نے فلپائن کے کوسٹ گارڈ کے ساتھ سمندری تعاون کو بڑھانے کے مفاہمت نامے پر دستخط کئے اور پہلی باردو طرفہ ملاقات کی
ہندوستان اور فلپائن کے درمیان دوطرفہ تعاون کو تقویت دینے کی طرف ایک اہم قدم اٹھاتے ہوئے ہندوستانی کوسٹ گارڈ نے فلپائن کوسٹ گارڈ  کے ساتھ بہتر سمندری تعاون پر ایک مفاہمت نامے پر دستخط کیے ہیں۔ مفاہمت نامے پر ڈی جی راکیش پال، ڈائریکٹر جنرل انڈین کوسٹ گارڈ اور سی جی ایڈمرل آرٹیمیو ایم ابو، کمانڈنٹ، پی سی جی نے 22 اگست 2023 کو کوسٹ گارڈ ہیڈ کوارٹر، نئی دہلی میں دستخط کیے تھے۔ فریقین نے پہلی مرتبہ بحری امور پر دو طرفہ بات چیت کی۔
آج دستخط کیے گئے مفاہمت نامے میں میری ٹائم لا انفورسمنٹ ، میری ٹائم سرچ اینڈ ریسکیو  اور میرین پولوشن ریسپانس  کے ڈومین میں دونوں کوسٹ گارڈز کے درمیان پیشہ ورانہ روابط کو بڑھانے کی کوشش کی گئی ہے۔ اس مفاہمت نامے پر عمل درآمد سے خطے میں محفوظ، محفوظ اور صاف سمندر کو یقینی بنانے کے لیے دونوں ممالک کے درمیان دوطرفہ بحری تعاون میں اضافہ ہوگا۔
دونوں میری ٹائم ایجنسیوں کے درمیان پہلی دوطرفہ ملاقات بہترین مشقوں، مشترکہ مشقوں کے انعقاد اور تربیتی تعاون کو بڑھانے کے ذریعے پیشہ ورانہ تعلقات کو مضبوط بنانے کے عزم کی نشاندہی کرتی ہے۔
پی سی جی کا پانچ رکنی وفد 20 سے 24 اگست 2023 تک ہندوستان کے سرکاری دورے پر ہے۔ اس سے قبل وفد نے 21 اگست کو گوا کا دورہ کیا، جہاں انہوں نے ’آتم نر بھر بھارت‘ کے تحت انڈین کوسٹ گارڈ کے جہازوں اور طیاروں کی آپریشنل صلاحیتوں کا مشاہدہ کیا۔ دورے کے دوران، وفد کو انڈین کوسٹ گارڈ ایڈوانس لائٹ ہیلی کاپٹر میک-III پر کسٹمر ڈیمونسٹریشن فلائٹ بھی فراہم کی گئی۔ مندوبین نے گوا شپ یارڈ لمیٹڈ کے ذریعہ بنائے گئے ہندوستانی کوسٹ گارڈ کے جہاز سوجیت کا بھی معائنہ کیا۔
قبائیلی امور کی وزارت
تعلیم کے مرکزی وزیر اور قبائلی امور کے مرکزی وزیر نے اسکول اختراع سفیر تربیت کی پروگرام کا مل کر آغاز کیا
نئی دہلی،16 جولائی ،2021 / مرکزی وزیر تعلیم جناب دھرمیندر پردھان اور قبائلی امور کے وزیر جناب ارجن منڈا نے آج 50000 اسکول اساتذہ کے لیے اسکول اختراع سفیر تربیتی پروگرام کا مل کر آغاز کیا۔ وزیر مملکت محترمہ انّ پورنا دیوی ، وزیر مملکت جناب راج کمار رنجن سنگھ اور وزیر مملکت ڈاکٹر سوبھاش سرکار بھی تعلیم اور قبائلی امور کی وزارتوں سے سینئر حکام کے ساتھ اس موقعے پر موجود تھے۔
اس موقعے پر اظہار خیال کرتے ہوئے جناب پردھان نے کہا کہ ہماری زندگیوں میں اساتذہ کا سب سے زیادہ اثر ہوتا ہے ۔ انہوں نے کہا کہ ہمارا مقصد اساتذہ کو تبدیلی لانے والا فرد بنانا ہے۔ نیز انہیں ہمیں اپنے طلبا کے مستقبل کے لیے انہیں اختراع کے سفیر بنانا ہے۔
قبائلی امور کے وزیر جناب ارجن منڈا نے اظہار تشکر کیا کہ تعلیم کی وزارت نے قبائلی امور کی وزارت کے ساتھ مل کر اختراع کے میدان میں کچھ نئی باتوں کا آغاز کیا ہے۔ جس سے پورے ملک میں قبائلی بچوں کے لیے بڑی تعداد میں اسکولوں کو فائدہ ہوگا۔
اس موقعے پر قبائلی امور کے سکریٹری جناب انل کمار جھا نے کہا کہ اختراع کی حوصلہ افزائی نئی تعلیمی پالیسی کا جوہر ہے۔ اساتزہ کو تدریس کے نئے طریقے تیار کرنے کی ضرورت ہے۔
اس پروگرام کو تعلیم کی وزارت اور اے آئی سی ٹی ای کے اختراع سے متعلق سیل نے ڈیزائن کیا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6630
(Visitor Counter : 134
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 202.5 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 30,42,476 ٹیکے لگائے گئے۔
ہندوستان میں سردست زیر علاج مریضوں کی تعداد 1,47,512 ہے۔
فی الحال زیر علاج مریضوں کی شرح 0.34 فیصد ہے۔
سردست ملک میں شفایابی کی شرح 98.47 فیصد ہے۔
گزشتہ 24 گھنٹوں کے دوران18,159,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,32,46,829 ہوگئی ہے۔
پچھلے 24 گھنٹوں کے دوران 14,830 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.48 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.31 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,26,102 ٹیسٹ کئے گئے۔
وزارت آیوش
برکس ممالک نے روایتی ادویات سازی کی پیداوار کے ضوابط میں ہم آہنگی قائم کرنے پر ویبنار کاانعقاد کیا
نئی دہلی ،4 جو ن2021: حالیہ دنوں آیوش کی وزارت نے بھارت کی صدارت میں برکس 2021 کے تحت برکس ممالک کے روایتی طبی مصنوعات کے معیاری ضابطہ کو ہم آہنگ بنانے پر ایک ویبنار کاانعقاد کیا تھا۔ اس پروگرام میں بھارت ، چین، جنوبی افریقہ، روس اوربرازیل کے روایتی طب کے شعبے میں معروف ماہرین اور اسٹیک ہولڈروں نے حصہ لیا۔ 24،26 فروری کو منعقد ‘‘برکس شیرپاؤ کی پہلی میٹنگ ’’ کے دوران آیوش وزارت نے ایک ایسا ویبنار منعقد کرنے کی تجویز رکھی جس پر رکن ممالک کے ذریعہ اتفاق کیا گیا۔ آیوش کی وزارت نے 25 مارچ 2021 کو ‘‘روایتی طب میں برکس ماہرین’’ کی ایک ورچوئل میٹنگ منعقد کی تھی۔
آیوش وزارت کے مشیر  منوج نیسری نے تقریب کی صدارت کی اور افتتاحی کلمات پیش کئے۔ ویبنار کی جانکاری دیتے ہوئے ڈاکٹر نیسری نے برکس تعاون کو مزیر بڑھانے کے تعلق سے روایتی طب کے شعبے میں بھارت کے برکس 2021 کی ترجیحات اور تقسیم پر زور دیا۔ بھارت کی تجویز میں روایتی طب میں برکس تعاون پر مفاہمت نامہ اور روایتی طب پر برکس فورم  کاقیام شامل ہے۔ انہوں نے برکس ممالک میں روایتی ادویہ سازی کی پیداوار کے ضوابط میں ہم آہنگی قائم کرنے کی ضرورت کی نشاندہی کی۔انہوں نے آیوش کے طریقہ علاج کے ذریعہ کووڈ-19 کے قہر کو کم کرنے کے لئے کئے گئے اقدامات کی بھی نشاندہی کی۔
ویبنار کے پہلے اجلاس کے دوران برکس ممالک کے نمائندوں نے دوا کے ضوابط، خدمات کے معیارات اور اس کے ضوابط پر بات چیت کی۔ اپنے اپنے ممالک میں روایتی ادویات پر پرزنٹیشن دی۔ بھارت سے ‘‘آیوش ضوابط اور ادویات کے رہنما ہدایات’’ ویبنار کے دوسرے اجلاس کے دوران برکس ممالک میں روایتی طب کے شعبے میں صنعت کے اسٹیک ہولڈروں کے درمیان بات چیت ہوئی۔ بھارت اور چین میں روایتی ادویات کی انڈسٹری کے نمائندوں نے وسیع طور پر پرزنٹیشن دی۔ برکس ممالک کے روایتی طبی ماہرین اوراسٹیک ہولڈروں نے برکس ممالک کے ساتھ عالمی سطح پر روایتی طب کو فروغ دینے کے بھارت کی کوششوں اور اقدامات کی ستائش کی اوران کے تعاون اورمدد کاوعدہ کیا۔
قانون اور انصاف کی وزارت
مرکزی وزیر جناب کرن رجیجو نے محکمہ انصاف کی نئی ویب سائٹ کا آغاز کیا
نئی دہلی:30؍مارچ2022: عزت مآب وزیر اعظم جناب نریندر مودی جی کے سب کا ساتھ، سب کا وکاس اور سب کا نیائے کے وِژن کو ذہن میں رکھتے ہوئے محکمہ برائے انصاف نے شہریوں کو محکمے کے تمام ڈیجیٹل اقدامات کے لیے واحد مرکز کا پلیٹ فارم فراہم کرنے کے لیے ایک نئی ویب سائٹ شروع کی۔ نئی ویب سائٹ کا افتتاح آج مرکزی وزیر برائے قانون و انصاف جناب کرن رجیجو نے جیسلمیر بھون میں منعقدہ ایک تقریب میں کیا۔
نئی ویب سائٹ ایس3 ڈبلیو اے اے ایس پلیٹ فارم  پر شروع کی گئی ہے۔ یہ جی آئی جی ڈبلیو  کے مطابق ٹیمپلیٹس کا استعمال کرتے ہوئے محفوظ ویب سائٹس بنانے کے لیے ٹیکنالوجی کا فائدہ اٹھاتا ہے جو انتہائی حسب ضرورت ہیں اور بغیر کسی توسیع پذیر سافٹ ویئر کی وضاحت شدہ انفراسٹرکچر پر تعینات کی جا سکتی ہیں۔ اس پلیٹ فارم کو استعمال کرتے ہوئے اب ویب سائٹ کو مزید صارف دوست بنا دیا گیا ہے۔ اس میں آسانی سے ترمیم کی جا سکتی ہے اور یہ یکسانیت کی طرف ایک قدم ہے۔ اس طرح یہ عوام تک معلومات کی شفافیت، رسائی اور بغیر کسی رکاوٹ کے پھیلاؤ کو یقینی بنانا اور خدمات کی دہلیز پر فراہمی کی طرف ایک بڑا قدم ہے۔
نئی ویب سائٹ انٹریکٹو ہے اور شہریوں پر مبنی خدمات تک بہتر رسائی فراہم کرتی ہے۔ اب گجرات، اڈیشہ، کرناٹک، جھارکھنڈ، پٹنہ اور مدھیہ پردیش کی معزز ہائی کورٹس کی عدالتی کارروائیوں کا براہ راست نشریہ یہاں دیکھا جاسکتا ہے، معزز ہائی کورٹس کے فیصلوں اور احکامات تک آسانی سے رسائی حاصل کی جاسکتی ہے، کیس کی صورتحال سی این آر نمبر کا استعمال کرتے ہوئے چیک کیا جاسکتا ہے، ٹریفک کی خلاف ورزیوں کا ازالہ کیا جا سکتا ہے، این جے ڈی جی کے ذریعے ملک کے تمام کمپیوٹرائزڈ ضلع اور ماتحت عدالتوں کی عدالتی کارروائیوں/فیصلوں سے متعلق ریئل ٹائم ڈیٹا تک رسائی حاصل کی جا سکتی ہے۔
ای کورٹس مشن موڈ پروجیکٹ، ججوں کی تقرری، فاسٹ ٹریک اسپیشل کورٹس، نیائےبندھو، گرام نیالیہ، دشا اسکیم، ٹیلی لا سے متعلق تمام معلومات یہاں دستیاب ہیں کیونکہ وزارت اس پورٹل کو سبھی سے متعلق معلومات کے ایک واحد ذریعہ کے طور پر قائم کرنا چاہتی ہے۔ محکمہ انصاف کی کوششیں صارف کے نقطہ نظر سے ڈیزائن کی گئی ہیں، ویب سائٹ دیویانگ دوست ہے اور معاشرے کے تمام طبقات کو ایڈجسٹ کرنے کے لیے ایک جامع پلیٹ فارم مہیا کرتی ہے۔
وزارت مستقبل میں اعلیٰ حکام کے ساتھ ڈیجیٹل ٹاؤن ہال، عمومی سوالنامہ کے جوابات کے لیے لائیو چیٹ بوٹ، قوم کے مزاج کا اندازہ لگانے کے لیے مختلف موضوعات پر سروے اور پول، تجاویز، آراء اور شکایات وغیرہ کے لیے ڈائیلاگ فورمز کا ارادہ رکھتی ہے۔
شہری ہوابازی کی وزارت
ایئرپورٹس اتھارٹی آف انڈیا  نے ہوابازی تحفظ بیداری ہفتہ 2020 کا انعقادکیا
نئی دہلی:23 نومبر، 2020:ایئرپورٹس اتھارٹی آف انڈیا  نے ہوابازی تحفظ بیداری ہفتہ 2020  کی شروعات کی۔ہفتہ بھر چلنے والی یہ تقریب پورے ہندوستان میں اے اے آئی کے انتظام والے سبھی ہوائی اڈوں اور اے این ایس مقامات پر منائی جارہی ہے۔
اے اے آئی کے چیئرمین جناب اروند سنگھ نے تمام علاقائی ایگزیکٹیو ڈائرکٹروں اور ایئرپورٹ ڈائرکٹروں سے سرگرم رہنے اور متعلقہ علاقہ / اسٹیشن کے تحفظ سے متعلق سرگرمیوں کی نگرانی کیلئے ذاتی طور سے وقت دینے کی گزارش کی۔ جناب سنگھ نے آگے زور دیکر کہا کہ کووڈ-19 کے حالات کے دوران پروازوں کی کم آمدورفت کے باوجود ہوائی اڈوں پر وائلڈ لائف / چڑیوں کے خطرے میں اضافہ دیکھا گیا ہے۔ فضائی ٹریفک کا حجم جیسا بھی رہے، حفاظتی احتیاطی اقدامات کو مسلسل جاری رکھا جانا چاہئے۔
ہوابازی سے متعلق تحفظ کے تئیں بیداری بڑھانے کیلئے اے اے آئی ہوائی اڈوں اور اے این ایس اسٹیشنوں پر دستاویزات اور سہولتوں کا جائزہ، فرضی مشرق، احتیاطی رکھ رکھاؤ وغیرہ جیسے اُمور کیلئے متعدد ملازمین کی شراکت والے پروگرام کا انعقاد کریگی۔ اس سلسلے میں بیداری بڑھانے کیلئے متعدد سماجی مہمات بھی چلائی جائیں گی۔ تحفظ بیداری ہفتہ کی اہمیت کے بارے میں باہری اور اندرونی دونوں، شراکت داروں کو تعلیم دینے کیلئے اے اے آئی کے دفاتر اور آپریشنل مراکز پر بینر اور پوسٹر لگائے جارہے ہیں۔
جناب منیش کمار، ڈی ڈی جی، ڈی جی سی اے نے اسٹیک ہولڈروں کے بہتر انتظام والے سیفٹی نظام کے ذریعے آئی سی اے او کے ذریعے اپنی عالمی ہوابازی تحفظاتی پلان  میں شامل کیے گئے سال 2030 تک صفر حادثہ کے طویل مدتی ہدف کو حاصل کرنے پر زور دیا۔
مقامی ہوائی اڈے میں ایئرکرافٹ آپریشن کی سیفٹی کو یقینی بنانے میں آس پاس کے لوگوں کے کردار کے بارے میں بیداری پھیلانے کے لئے، ہوائی اڈے کے ڈائریکٹرس ہوابازی تحفظ میں مقامی باشندوں کے رول کے بارے میں اسکول/ کالجوں میں بیداری پروگرام کا ا نعقاد کریں گے۔
نوجوانوں کے امور اور کھیل کود کی وزارت
اولمپئن شیوپال سنگھ نے قومی جنگی یادگار کا دورہ کیا، دیگر شہدا سمیت پروم ویر چکر آنجہانی کیپٹن منوج پانڈے کو خراج عقیدت پیش کی
نئی دہلی،13؍جنوری؍2022:
اولمپئن بھالا پھینکنے والے شیوپال سنگھ نے نئی دہلی میں قومی جنگی یادگار کا دورہ کیا ، جو آزادی کے بعد ہندوستانی فوجیوں کے ذریعے دی گئی عظیم قربانی کی خاموش گواہی دیتا ہے۔
قومی جنگی میموریل ہندوستانی مسلح افواج کو وقف ایک یادگار ہونے کے ناطے، جو فرض کی صف میں غیر متزلزل اعتقاد ،بہادری اور قربانی کی ایک طویل روایت رکھتا ہے۔یہ ہندوستان کے تمام شہریوں کے لئے ایک ثقافتی ورثے کے مقام کی شکل میں انڈیا گیٹ کے بغل میں واقع ہے۔
قومی جنگی یادگار کے عملے نے اولمپئن کا استقبال کیا اور انہیں جنگی یادگار کے بارے میں معلومات فراہم کی۔ڈائریکٹر کے لفظوں میں اس یادگار کا تصور آنے والے والوں کے دل میں حب الوطنی کے جذبے کو بڑھاوا دینے کے لئے کیا گیا ہے اور اس عظیم ملک کے شہریوں کو اُن بہادر فوجیوں کے تئیں ممنونیت کا اظہار کرنے کا موقع بھی فراہم کرتا ہے، جنہون نے بے لوث جذبے سے مادر وطن کے لئے اپنی جانوں کا نذرانہ پیش کردیا۔
اس دوران سنگھ جو 2016ء سے ہندوستانی ہوائی فوج کے ساتھ ایک جونیئر وارنٹ افسر کے طورپر وابستہ ہیں، کو فوج کے ایک افسر کے ذریعے اِس مقام کے چاروں طرف لے جایا گیا ،جس میں پاکستان اور چین کے ساتھ ساتھ متعدد مسلح جھڑپوں کے دوران شہید ہوئے مسلح افواج کے ملازمین کے نام دکھائے گئے ہیں۔جیسے 1961ء کے گوا آپریشن، سری لنکا میں آپریشن پون اور آپریشن رکشک ، آپریشن رہینو جیسے تمام کاؤنٹر ٹریرسٹ آپریشن ، جن کے نام سنہرے لفظوں میں اس یادگار کی دیواروں پر درج ہیں۔
شیوپال نے اس موقع پر اپنے احساسات و جذبات کا اظہار کرتے ہوئے کہا’’مسلح افواج کا ایک جوان ہونے کے ناطے اس سفر نے مجھے حقیقت میں بہت جذباتی بنا دیا ہے۔کیونکہ یہ جگہ موت کے تئیں وقف کے جذبے کی شکل میں کام کرتی ہے، جس نے ہمیشہ ہندوستانی افواج کو آخری شخص سے لڑنے اور تمام بھاری رُکاوٹوں کے خلاف آخری گولی مارنے کے لئے متحرک کیا ہے۔ان قربانیوں کے سبب ہی ہم یہاں محفوظ کھڑے ہیں۔‘‘
40ایکڑ زمین کے علاقے کو کور والے اس مقام کا افتتاح 2019ء میں وزیر اعظم جناب نریندر مودی کے ذریعے کیا گیا تھا۔اس کا ڈھانچہ 4چکروں کی شکل میں بنایا گیا ہے۔ جو مہابھارت کے ’چکروہیو‘کے تصور کو دکھاتا ہےاور جو مسلح افواج کی مختلف اقدار کی علامت بھی ہے۔
26000سے زیادہ شہیدوں کے نام انفرادی طورپر تیاگ چکرنامی گول اشاراتی دیواروں کی ہر گرینائیٹ اینٹ میں کھدے ہوئے ہیں۔
بعد ازاں اسپورٹس اتھارٹی آف انڈیا کے این ایس ، این آئی ایس پٹیالہ مرکز میں تربیت لے رہے ایتھلیٹ نے 1؍11گورکھا رائفلز ریجمنٹ کے پرم ویر چکر آنجہاہی کیپٹن منوج پانڈے کو بھی خراج عقیدت پیش کی، جن کا تعلق بھی سنگھ کی اترپردیش سے ہے۔